
Staroslavenski jezik 


Staroslavenski jezik (ISO 639-3: ehu (http://www.sil.org/iso639-3/cl 
ocumentation.asp?id=chu); zvan i starocrkvenoslavenski, 
crkvenoslavenski, staromakedonski i starobugarski; česta kratica 
na engleskom OCS = Old Church Slavic ) prvi je književni slavenski 
jezik, kreiran na osnovi makedonskog govora iz okolice Soluna u 9. 
stoljeću^. Stvorili su ga misionari, Sveti Ćiril i Metod, i iskoristili 
za prijevod Biblije i ostalih tekstova s grčk og te za neke vlastite 
radove. [Pismo]: glagoljica ^ 

Jan Matejko: Sveti Ćiril i Metod 


Stvaranje 


Još od Traktata Crnorisca Hrabra (O pismenima ) Slaveni nisu imali pisma te Hrabar govori o tri faze - 
nepoznavanju pisma, korištenju tuđeg pisma "bez ustrojenja" i korištenje svojeg pisma koje su stvorili Ćiril i 
Metod: 


Prežde ubo slovene ne imehg knigb, ng čntami i rezami čbtehg i gataahg, pogani sgče. 
Krbstivše že sq, rimskami i gr r bčbskymi pismeny ngždaahg sq (pisati) slovensku rečb bez 
ustroenia. 

















Ače li vbprosiši slovenskyq bukarq glagolq kto vy pismena 
stvorile, estb ili knigy preložile,, to vbsi vedqtb. I otvečavše 
rekgtb. Svqtyi kostantine, filosofb, naricaemyi kire,le,. te, 
namb pismena stvori i knigy preloži, i methodie brate, ego. 

(Prije Slaveni ne imađahu knjiga, nego crtama i zarezima 
crtahu i gatahu bivajući pogani. Pokrstivši se nastojahu 
grčkim i latinskim pismenima kojekako pisati svoju riječ 
bez ustroja. (...) A ako zapitaš slavenske književnike 
govoreći tko vam je slova sastavio ili knjige preveo, to svi 
znaju i odgovorivši reći će: sveti Konstantin Filozof, zvani 
Ćiril, taj nam i slova sastavi i knjige prevede, i Metod, brat 

Staroslavenska pisma bila su 
glagoljica i ćirilica. Prema mišljenju 
današnjih stručnjaka, glagoljica je 
starije pismo te ju je stvorio 
Konstantin Ćiril, a poslije je, prema 
Georgievu , nastala ćirilica zbog 

povijesnog procesa u kojem su sudjelovali mnogi, a sve je počelo od 
nesustavnog bilježenja slavenskih riječi grčkim i latinskim slovima (grčki 
alfabet i latinica). 

Moravski knez Rastislav poslao je poruku caru Mihajlu da mu pošalje ljude 
koji bi naučavali njegov narod, širili pismo i pokrštavali na njihovu jeziku. 
Car je Konstantinu i Metodu rekao da su oni Solunjani, a da svi Solunjani 
dobro govore slavenskim jezikom. Naime, mnogo će im biti lakše naučavati 
jezikom poznatim narodu. Nakon brojnih prijašnjih misija, Konstantin 
pristaje, stvara pismo - glagoljicu - jer Slaveni ne imahu pisma i odlazi u 
Moravsku 863. godine s bratom Metodom. 

Ondje ostaju tri godine, a potom odlaze i u Panoniju. Dok su ondje djelovali, 
preveli su s grčkoga jezika velik broj liturgijskih djela, a za Metoda se kaže da 
je nakon Konstantinove smrti preveo za osam mjeseci sve biblijske knjige, 
osim Knjige Makabejaca. Stvorili su također i prvi zakonski kodeks. Zakon 
sudnyj Ijudem te prijevod Nomkanona. 

Konstantin se bunio protiv tzv. trojezične hereze, da su jedina tri dostojna 
jezika za slavljenje liturgije latinski, grčki i hebrejski. U raspravi s akvilejskim svećicima rekao je poznate 
riječi: 


njegov.) 



Sveti Ćiril i Metod, 
srednjovjekovna freska, 
prikazuje Ćirila s ćirilicom 
jer je dugo smatrano da ju 
je on stvorio. Danas se 
smatra da je stvorio 
glagoljicu, a nazivi za 
ćirilicu i glagoljicu 
izmjenjivali su se 
stoljećima 

Zografsko evanđelje, primjer 
glagoljice 


Ne pada li kiša od Boga na sve jednako? Ili, ne sja li Sunce, također, na sve? Ne udišemo li 
svi isti zrak? A kako se vi ne stidite samo tri jezika priznavati, a hoćete da svi drugi narodi i 
plemena budu slijepi i gluhi 

Vrijednost Ćirila i Metoda bila je neprocjenjiva - Slaveni su dobili tri stvari - pismo, jezik i Riječ (Bibliju). 

Nazivlje 


U starim se spisima taj jezik nazivao jednostavno - slovenbskb. U 5. glavi Žitja Metodova bizantski car 
Mihajlo III. govori Ćirilu i Metodu da su oni Solunjani, a da Solunjani vbsi čisto slovenbsky besedujgte,. U 
15. glavi piše da je Metod preveo knjige otb grbčbska j^zyka vb slovenbskb, a u 17. da Metodovi učenici 


















poslije njegove smrti latinbsky i grbčbsky i slovenbsky sbtrebiš^, a isti naziv koristi i bizantski pisac Jovan 
Egzarh. Pridjev slavenski koristio se za imenovanje književnog jezika Slavena i slavenskih idioma. 


Staroslavenski se razvio na osnovi jednog makedonskog govora, stoga se često nazivao i staromakedonski 
te starobugarski. Naziv starobugarski koristili su bugarski slavisti govoreći o bugarsko-makedonskim 
temeljima, a također su uspoređivali s latinskim i grčkim rekavši da su i oni bili književni jezici velikog 
prostora, ali su opet nazivani narodnim imenima. No, treba uzeti u obzir činjenicu da je tim jezicima 
nadogradnja bila latinska i grčka, a u staroslavenskom je ona dignuta iznad nacionalne razine te je 
općeslavenska. Također, danas ne postoji latinski narod, ali postoje slavenski. 

Osim dvaju spomenutih naziva zbog narodne osnove, koristila su se još dva zbog uporabe - 
starocrkvenoslavenski i crkvenoslavenski. Naime, staroslavenski jezik bio je književni jezik liturgijskih 
spisa. On nije bio govorni jezik starih Slavena, bio je usko vezan uz sakralnu književnost, nastalu 
prevođenjem grčkih izvornika (što se očitovalo u brojnim leksičkim, morfološkim i sintaktičkim 
grecizmima). No, staroslavenski jezik koristio se i za profane svrhe (pravni spisi i književnost općenito) čim 
su mu prilike to dopustile. 

Neki razlikuju navedena dva termina pa starocrkvenoslavenskim nazivaju prvi zabilježeni period 
staroslavenskog jezika, doba kanonskih spisa 10. i 11. stoljeća, a crkvenoslavenskim jezik od 12. stoljeća 
nadalje, kad se počinju javljati prve redakcije i recenzije, ovisno o jezičnim idiomima. Nikolaj Trubeckoj 
uveo je termin prastarocrkvenoslavenski, stoga neki predlažu sljedeću podjelu: 

1. prastarocrkvenoslavenski (862. - 885.) 

2. starocrkvenoslavenski (10. i 11. stoljeće, jezik kanonskih tekstova) 

3. crkvenoslavenski (od 12. stoljeća nadalje, prve redakcije) 

4. novocrkvenoslavenski (u određenim sredinama, osnova je lokalni idiom; u Hrvatskoj je to oko 
16. stoljeća) 

Kao što je i u naslovu uvedeno, najčešći je naziv za ovaj jezik staroslavenski jezik. On ne ukazuje na 
narodnu osnovicu ni na uporabu te je stoga, s neutralnog gledišta odgovarajući i čest u uporabi. No, neki mu 
te nedostatke i zamjeraju, stoga je uveden najtočniji i precizan termin - općeslavenski književni jezik 
(Eduard Hercigonja). On ukazuje na to da je bio književni jezik svih slavenskih naroda, bar na jednom dijelu 
njihova teritorija i u jednom dijelu vremena. Također govori da mu je nadogradnja općeslavenska, a ne 
lokalna. 

Staroslavenski jezik ne smije se miješati s praslavenskim jezikom, matice iz koje su se razvili svi slavenski 
jezici. Za razliku od staroslavenskog, praslavenski je bio govorni jezik, ah mu je nedostajao bogat leksik, 
razvedena sintaksa i iznijansirana stilistika da bi mogao poslužiti za književni jezik liturgijskih spisa. 
Kronološki se staroslavenski poklapa s posljednjom fazom praslavenskog jezika. 

Podrijetlo 


Staroslavenski jezik razvio se na osnovi jednog makedonskog govora u okolici Soluna. No, bila je poznata i 
takozvana panonska teorija koju su posebno zastupah Franc Miklošič i Jernej Kopitar. Oni su tvrdih da se 
njemačka, latinska i mađarska obilježja staroslavenskog mogu objasniti samo činjenicom da je osnova 
staroslavenskome bio panonski govor. Ta je teorija nazvana panonskom. No, susreli su se i s problemima - 
kako objasniti tipične makedonske odraze st i žd (od praslavenskih *t’ i *d’). To su riješili tako da su 
pronašli mađarske posuđenice koje sadrže te glasove, a oni su ih mogli dobiti jedino posuđivanjem od 
panonskih Slavena. 




Ali, to je opovrgnuo Vatroslav Jagić objasnivši da su Mađari primili 
te posuđenice u doba seobe, kad su se Bugari i Makedonci selili 
prema svojim današnjim domovinama. Tu je makedonsku teoriju 
učvrstio i njegov učenik Vatroslav Oblak organiziravši 
dijalektološku ekspediciju u okolici Soluna. 1896. svojim je 
Makedonskim studijama dokazao povezanost makedonskog govora 
sa staroslavenskim jezikom. Tako je nastala danas priznata 
makedonska teorija. 

Kanon staroslavenskih spisa 


Grčka riječ kccvcov označavala je propis, pravilo, određen broj, a 
potonje je i značenje staroslavenskog kanona. To je malen broj 
sačuvanih spomenika iz 10. i 11. stoljeća, prvi sačuvani spomenici 
nakon djelovanja svetih Ćirila i Metoda, jer njihova djela nisu 
sačuvana. 



Spomenici pisani glagoljicom: 

■ Kijevski listići 

■ Zografsko evanđelje 

■ Marijinsko evanđelje 

■ Assemanijevo evanđelje 

■ Sinajski psajtir 

■ Sinajski molitvenik 

■ Kločev glagoljaš 

■ Bojanski palimpsest 

■ Makedonski Jstići 

Spomenici pisani ćirilicom: 

■ Savina knjiga 

■ Suprasaljski zbornik 

■ Eninski apostol 

Staroslavenske redakcije 


Franc Miklošič, zastupnik panonske 
teorije 


Zografsko evanđelje 


Redakcija je spontatno i nehotično mijenjanje staroslavenskog 
jezika, zbog utjecaja piščeva jezika i njegova lokalnog idioma, a 
recenzija je namjerno mijenjanje zbog jezika nekog kraja te se 
staroslavenski prilagođava području. Razlika katkad i nije najjasnija, 

ali općenito govorimo o redakcijama staroslavenskog jezika koje su se razvile na većim područjima. 



Staroslavenski je odigrao važnu ulogu u povijesti slavenskih jezika i razvio se u crkvenoslavenski, koji se 
još koristi kao liturgijski jezik u nekim pravoslavnim i grkokatoličkim crkvama. U nekim hrvatskim 
katoličkim biskupijama na otocima i na obali razvio se u hrvatsku redakciju koja je korištena u glagoljaškoj 
liturgiji zapadnog, rimskog obreda, sve do Drugog vatikanskog sabora, a u nekim svojim oblicima i sve do 
danas. 




























Hrvatska redakcija 

Hrvatski tip staroslavenskog jezika ima sljedeća obilježja: 

1. stražnji i prednji nazali - <p i p - mijenjaju se u u i e ( rgka > ruka, ppt > 
pet) 

2. jeri y mijenja se u i (byti > biti) 

3. grafem šta - ć / mijenja se u ć, šć ili rjeđe u št 

4. odrazi praslavenskih *stj i *skj, za razliku od stsl. št, obično daju šć 

5. zbog depalatalizacije, poluglasi Qor i jer) se vokaliziraju, u jakom 
položaju daju a (u kajkavskim govorima zatvoreno e), ali se prije toga 
izjednačuju (to vidimo u primjeru da su i jer (b) i jor (t) dali isti odraz - 
sb/ib > sanb, san', dbnb > dan, dan'). Poslije su se jerovi označivali 
štapićima i apostrofima te postupno nestali. 

Neki spomenici staroslavenskoga jezika dokazane hrvatske redakcije: Humačka ploča kod Ljubuškog, 
Grškovićev odlomak apostola, Splitski misal, Divoševo evanđelje, Batalovo evanđelje, Hvalov zbornik, 
Mletački zbornik, Miroslavljevo evanđelje. 



Bosansko-hercegovačka redakcija 

Neki se tekstovi mogu označiti kao srps ki, neki kao hrvatski, a neki bi možda mogli pripadati bosanskoj, ali 
znanstveno posebna bosansko-hercegovačka redakcija nije dokazana. 


Srpska redakcija 

v Podrobniji članak o temi: Slavenosrpski jezik 


1. stražnji i prednji nazali - <p i p - mijenjaju se u u i e 

2. jeri y daje / 

3. grafem šta - ć / mijenja se u ć ili rjeđe u št 

4. različit razvoj poluglasa; jor nestaje, a jer prevladava (b > 

*>) 

5. odrazi praslavenskih *stj i *skj, kao i u stsl. daju št 

6. jg daje ju, ali se g i jg katkad mijenjaju s e 

7. palatalno r i meko s postaju tvrdima 

Spomenici: Vukanovo evanđelje, Hilandarska povelja, Karejski 
tipik, Studenički tipik, Temnićki natpis, Matičin apostol. 


Češko-moravska redakcija 

1. umjesto staroslavenskih št i žd nalazimo odraze Miroslavljevo evanđelje 

palataliziranog t i d > c i z (pomoštb > pomocb, viždb > 

vizb) 

2. odrazi praslavenskih *stj i *skj, za razliku od stsl. št, daju šč 

3. u instrumentalu jednine o-deklinacije, glavne, srednjeg roda umjesto nastavka -omb dolazi 


-b/Tib 




























4. genitiv zamjenice azb (ja) umjesto staroroslavenskog mene nalazimo mne (ispadanjem starog 
jora od mbne ) 

Spomenici: Kijevski listići, Praški listići, Reimsko evanđelje. 


Panonsko-slovenska redakcija 

1. katkad se stražji nazal g mijenja u o ( mgčenik > močenik) 

2. suglasnička skupina -dl- čuva se u drugom participu preterita, ekvivalenti današnjeg 
glagolskog pridjeva radnog ( modlila ) 

Spomenici: Brižinski spomenici (pisani latinicom) 


Ruska redakcija 

1. stražnji i prednji nazali - g i g - mijenjaju se u u i ja 

2. prema staroslavenskim rb, lb, rb, lb između suglasnika 
dolaze sr, br, bi, bi 

3. ra- i la- izvedeni od praslavenskog or i ol zamjenjuju 
se s ro- i lo- (rabota, lokbtb ) 

4. staroslavensko žd daje ž, a št daje č ( vižb, pečb ) 

5. skupine nastale metatezom likvida, ra, la, re, 
zamjenjuju se skupinama oro, olo, ere ( gradb > 
gorodb, zlatb > zolotb, u mršti > umereti) 

6. u genitivu jednine te nominativu i akuzativu množine 
ja-deklinacije te u akuzativu množine jo-deklinacije g 
prelazi u e (. zemle) 

7. u dativu i lokativu ličnih zamjenica umjesto e nalazi se e (tebš) 

Spomenici: Ostromirovo evanđelje, Arhangelsko evanđelje, Čudovski psaltir, Svjatoslavov zbornik. 



Ostromirovo evanđelje 


Bugarska redakcija 

1. prednji nazal g iza č, ž i š te j prelazi u stražnji g, a g iza palataliziranih r, I i n ( r', Ij, nj) prelazi u 

2. g katkad prelazi u b, a e katkad u ja 

Spomenici: Traktat Crnorisca Hrabra, Trnovsko evanđelje, Bojansko evanđelje, Vračansko evanđelje, 
Jovanovo evanđelje. 


Makedonska redakcija 

1. g prelazi u g iza palataliziranih r, I i n (r', Ij, nj) te iza kombinacije usnenog samoglasnika sa 
suglasnikom / ( voljg > voljg) 

2. jerovi se katkad vokaliziraju, b > o, b > e 

3. g i e te e i e miješaju se u korištenju 

4. katkad se g mijenja se,apsa,tiu 























5. št i žd se čuvaju 

Spomenici: Ohridski apostol, Dobromirovo evanđelje 


Unutarnje poveznice 

■ Staroslavenska fonologija 

■ Staroslavenska morfologija 

■ Staroslavenska sintaksa 

■ Ćiril i Metod 

■ Glagoljica 

■ Ćirilica 

■ Praslavenski jezik 

■ Hrvatski jezik 

■ Crkvenoslavenski jezik 

■ VVikipedija na staroslavenskom jeziku (https://cu.wikipedia.org) 

Vanjske poveznice 

Slavenski jezici =» Indoeuropski jezici 
istočnoslavenski (6) bjeloruski • staroruski t • ruski • rusinski • ukrajinski • Jazičije 

južnoslavenski (8) 

